Елгин (Шотландия)
Ѐлгин ( на гаелски Eilginn, произнася се []) е град в Североизточна Шотландия.

География 
Градът е разположен на река Лоси в област Мъри. Отстои на 65 km източно от град Инвърнес и на 110 km западно от град Абърдийн. Има жп гара по крайбрежната линия между Абърдийн и Инвърнес. Население 20 580 жители от преброяването през 2004 г.

История 
Град Елгин е възникнал през 11 век. Получава статут на град през 13 век.

Архитектура 
Една от архитектурните забележителности на града е катедралата, построена през 1224 г.

Икономика 
Основни отрасли в икономиката на града са производството на уиски и туризмът. Сред популярните марки местни уиски са „Глен Елгин“, „Бенриах“, „Коулбърн“, „Гленлоси“, „Глен Мъри“, „Линкуд“, „Лонгмърн“, „Манохмор“ и „Милтъндъф“.

Спорт 
Представителният футболен отбор на града носи името ФК Елгин Сити. Редовен участник е в Шотландската Трета дивизия.

Личности, родени в Елгин 
 Марк Гилеспи (р.1966), певец и текстописец
 Кевин Маккид (р.1973), шотландски артист и киноартист, познат в България от филмите „Никълъс Никълби“, „Ричард II“ и „Ана Каренина“.
 Стийв Патърсън (р.1958), шотландски футболен треньор

Личности, свързани с Елгин 
 Александър Бел (1847 – 1922), шотландски изобретател и учен, учил в „Уестън Хаус Академи“ (Weston House Academy) в Елгин

Побратимени градове 
  Лансхут, Германия

Фотогалерия

Външни препратки 
 Официален сайт на град Елгин 
 Страница за Елгин на Undiscoveredscotland.co.uk
 Статия за производството на уиски „Глен Елгин“

Градове в Шотландия